open-index/open-wikipedia-markdown huggingface dataset:
Kaja Kallase kolmas valitsus

**Kaja Kallase kolmas valitsus** oli 53. Eesti Vabariigi valitsus, mis astus ametisse 17. aprillil 2023. Valitsuskoalitsiooni kuulusid Eesti Reformierakond, Eesti 200 ja Sotsiaaldemokraatlik Erakond. Valitsuse moodustas Reformierakonna esimees Kaja Kallas 2023. aasta Riigikogu valimiste järel. Valitsuserakondadel oli Riigikogus 60 kohta.

Kallase kolmanda valitsuse perioodi langes nn idavedude skandaal. 2023. aasta augustis selgus, et transpordiettevõte Stark Logistics, mille üks osanikke oli Kallase abikaasa Arvo Hallik, teeb vedusid marsruudil Eesti – Venemaa.

Opositsioon süüdistas Kallast, et see ajab äri Venemaal. Käivitati massiline meediarünnak Kallase vastu ja nõuti tema tagasiastumist peaministri ametist.

Opositsiooni rünnakuga läksid kaasa Rahvusringhääling

 ja ka president Alar Karis, kui ütles 4. septembril 2023, et oleks skandaali puhkedes eelistanud peaministri tagasiastumist.

Stark Logisticsi üks klient oli Eesti firma AS Metaprint, mis vaatamata peaministri korduvatele üleskutsetele lõpetada igasugune äritegevus Venemaal, jätkas ikkagi tegevust Venemaal. Valitsus oli keelanud koostöö Venemaaga riigile kuuluvatel ettevõtetel.  Kaja Kallas teatas, et tema abikaasal ei ole Venemaa ettevõtjatest kliente ning et ta ei tegele oma abikaasa ettevõtte äritegevusega ega puutu nende langetatud otsustesse. Kaitsepolitseiameti hinnangul Kaja Kallase abikaasaga seotud ettevõtted Venemaale seatud sanktsioone ei rikkunud. Postimees uuris, kas peaministri kolleegid nõudsid 5. oktoobril 2023 Euroopa poliitilise ühenduse tippkohtumisel Hispaanias Granadas skandaali kohta selgitusi. Kallas teatas, et ei ole midagi küsitud, küll aga tundis ta tugevat toetust. "See on poliitika ja on arusaadav, et opositsioon oma tööd teeb," rääkis peaminister.

### Venemaal tagaotsitav
Oktoobris 2023 lisas Venemaa Kaja Kallase Venemaal tagsiotsitavate nimekirja seoses tema pingutustega oma teisel valitsusajal eemaldada nõukogudeaegsed Teise maailmasõja monumendid. See oli esimene kord, kui Venemaa siseministeerium on välisriigi juhi tagaotsitavate nimekirja pannud.

Kallase kolmas valitsus lahkus ametist 23. juulil 2024, sest Kallas nimetati Euroopa Liidu välisasjade ja julgeolekupoliitika kõrge esindaja kandidaadiks.

## Valitsuse koosseis

### Märkused

* Kuni 30. juunini 2023 Keskkonnaministeerium
* Kuni 30. juunini 2023 Maaeluministeerium

## Vaata ka
* Kaja Kallase esimene valitsus
* Kaja Kallase teine valitsus

## Viited


## Välislingid
* "Loodav võimuliit avalikustas koalitsioonileppe" ERR, 8. aprill 2023
* "Võimuliit oli noateral: Kaja Kallas ähvardas valitsuse teha sotsideta" Eesti Ekspress, 19. aprill 2023
Ballet du XXe Siècle

**Ballet du XXe Siècle** (prantsuse keelest '20. sajandi ballett') oli tantsutrupp, mille asutas 1960. aastal Brüsselis Maurice Béjart ja mis tegutses paljude aastate vältel omaette institutsioonina Théâtre Royal de la Monnaie koosseisus. Trupp viljeles balletti ja nüüdistantsu.

Trupi repertuaar koosnes peamiselt Béjart'i loomingust. Trupp sai kuulsaks suurejooneliste etendustega, milles kasutati rahvamasse ning multimeediumlikku teatraalsust.

Ballet du XXe Siècle'i esitantsijaid olid näiteks Suzanne Farrell ja Jorge Donn.  Külalisesinejatena tegid trupis kaasa teiste seas Rudolf Nurejev, Maia Plissetskaja ja Vladimir Vassiljev.

Trupp läks laiali 1987. aastal pärast Béjart'i lahkhelisid  La Monnaie direktoriga. Varsti pärast seda asutas Béjart Lausanne'is uue trupi (Béjart Ballet Lausanne).

## Välislingid
*Béjart: Ballet of the Twentieth Century. ibdb.com
Béjart Ballet Lausanne

**Béjart Ballet Lausanne** on tantsutrupp, mille 1987. aastal Šveitsis Lausanne'is asutas Maurice Béjart.
 
Pärast Béjart'i surma 2007. aastal sai trupi kunstiliseks juhiks varem trupis tantsinud Gil Roman.

## Vaata ka
*Ballet du XXe Siècle

## Välislingid
*Koduleht
Norrent-Fontes

**Norrent-Fontes** (lääneflaami: *Norrem*) on vald Põhja-Prantsusmaal Pas-de-Calais' departemangus.

Norrent-Fontes asub umbes 16 km Béthune'ist loodes ja 53 km Lille'ist läänes, teede D94 ja D91 ristumiskoha ümbruses. Valda läbib Autoroute A26.

## Ajalugu

Roomlastele oli see tuntud kui *Norremum*, hiljem 1211. aastal kui *Norrem* ja siis 1240. aastal kui *Norrenc*. Fontes'i asundus oli 654. aastal tuntud kui *Adfondenis*. Pärast Prantsuse revolutsiooni loodi vald Norrent'i külast ja kolmest asundusest: Fontes, Goulay ja Malznoi. 

Maailmasõdadevahelisel ajal asus vallas üks suuremaid sõjaväelennuvälju Põhja-Prantsusmaal. 1940. aastal mahajäetud kohta kasutasid sakslased 1944. aastal V1 rakettide Londoni suunas lennutamiseks. Jäänused on veel näha Rely teelt.

## Vaatamisväärsused

* St. Vaasti kirik, pärineb 16. sajandist.
* Kaks vana veskit ja mõned iidsed majad.
* Sõjamälestusmärk.

## Vaata ka

* Pas-de-Calais' departemangu haldusüksuste loend

## Viited
Joshua Bassett

**Joshua Taylor Bassett** (sündinud 22. detsembril 2000) on USA näitleja ja laulja.

## Filmid

## Diskograafia
* *Joshua Bassett* (2021)
* *Crisis / Secret / Set Me Free* (2021)
* *Sad Songs in a Hotel Room* (2022)
* *Different* (2022)

## Viited

## Välislingid
*joshuatbassett.com
*Joshua Bassett - IMDb
Noyelles-lès-Vermelles

**Noyelles-lès-Vermelles** on vald Põhja-Prantsusmaal Pas-de-Calais' departemangus.

Noyelles-lès-Vermelles asub u. 8 km Béthune'ist kagus ja 42 km Lille'ist edelas, teede D943 ja D166 ristumiskoha ümbruses.

## Vaatamisväärsused

* St. Vaasti kirik, pärineb 19. sajandist.
* Beaulieu' lossi valli jäänused.
* Sõjamälestusmärk.

## Sõpruslinnad

* Łomianki, Poola
* Waldenburg, Saksamaa (Saksimaa)

## Vaata ka

* Pas-de-Calais' departemangu haldusüksuste loend

## Viited
School of American Ballet

**School of American Ballet** (inglise keelest 'Ameerika balletikool') on New Yorgis Lincoln Center's tegutsev balletikool, assotsieerunud balletitrupi New York City Ballet'ga. Tegemist on Ameerika Ühendriikide tuntuima balletikooliga.

Balletikooli asutasid 1934. aastal koreograaf George Balanchine (1904–1983) ja impressaario Lincoln Kirstein.

## Kool
Balletikooli võetakse vastu õpilasi alates kuuendast eluaastast, kuid kutsealast balletiõpet antakse 11–18 aasta vanustele õpilastele. Koolilõpetajad otsivad tööd juhtivates balletitruppides üle maailma, kuid Ameerika Ühendriikides soovitakse pääseda eelkõige sellistesse kui New York City Ballet, American Ballet Theatre, Boston Ballet, San Francisco Ballet, Miami City Ballet, Pacific Northwest Ballet ja Houston Ballet.

## Tunnustus
*2009 – National Medal of Arts

## Välislingid
*Koduleht
Ryūichi Sakamoto

**Ryūichi Sakamoto** (jaapani keeles 坂本龍一 *Sakamoto Ryūichi*; 17. jaanuar 1952 – 28. märts 2023) oli jaapani helilooja, näitleja ja muusik. Ta oli tuntud peamiselt filmimuusika loojana.

1970. aastatel oli ta ansambli Yellow Magic Orchestra liikmena üks elektroonilise muusika pioneere.

Ta kirjutas muusika Nagisa Ōshima filmile "Merry Christmas, Mr. Lawrence" ning mängis selles David Bowie kõrval üht peaosa. 1987. aastal valminud filmi "Viimane keiser" muusika eest pälvis ta Oscari.

2014. aastal raviti tal söögitoruvähki. 2021. aastal teatas ta, et tal ravitakse jämesoolevähki.

Sakamoto pälvis elu jooksul BAFTA auhinna, kaks Kuldgloobuse auhinda ja Grammy auhinna.

## Stuudioalbumid
* 1978: "Thousand Knives"
* 1979: "Summer Nerves"
* 1980: "B-2 Unit"
* 1981: "Left Handed Dream"
* 1982: "The End of Asia"
* 1983: "Coda"
* 1983: "Chanconette Tedesche"
* 1985: "Esperanto"
* 1987: "Neo Geo"
* 1988: "Playing the Orchestra"
* 1989: "Beauty"
* 1990: "The Fantasy of Light & Life"
* 1991: "Peachboy"
* 1991: "Heartbeat"
* 1993: "Asian Games"
* 1994: "Sweet Revenge"
* 1995: "Smoochy"
* 1996: "1996"
* 1997: "Discord"
* 1997: "The Other Side of Love"
* 1998: "BTTB"
* 1999: "Life in Progress"
* 1999: "Raw Life Osaka"
* 1999: "Raw Life Tokyo"
* 2000: "L.O.L. (Lack of Love)"
* 2001: "In the Lobby at G.E.H. in London"
* 2002: "Elephantism"
* 2002: "Comica"
* 2003: "Alexei and the Spring"
* 2003: "Derrida"
* 2004: "Chasm"
* 2004: "/04"
* 2005: "/05"
* 2006: "Bricolages"
* 2007: "Ocean Fire"
* 2009: "Out of Noise"
* 2010: "Taeko"
* 2012: "Ancient Future"
* 2013: "Three"
* 2013: "Disappearance"
* 2015: "Perpetual"
* 2017: "async"

## Viited

## Välislingid

*
Oblinghem

**Oblinghem** (pikardi: *Oblinghin*) on vald Põhja-Prantsusmaal Pas-de-Calais' departemangus.

Oblinghem asub u. 3,2 km Béthune'ist loodes ja 39 km Lille'ist edelas, maantee D180 ääres.

## Vaata ka

* Pas-de-Calais' departemangu haldusüksuste loend

## Viited
Leopoldov

**Leopoldov** (kuni 1948. aastani **Mestečko**, saksa keeles *Leopold-Neustadtl*, ungari keeles *Lipótvár*, *Újvároska*) on linn Slovakkias Trnava maakonnas Hlohoveci ringkonnas. Leopoldov asub Hlohovecist vahetult loodes, Trnavast ligikaudu 15 km idakirdes.

Leopoldov rajati omanitürklaste vastase kindlusena aastatel 1665–1669 Habsburgide Austria valduste valitseja ja Saksa-Rooma keisri Leopold I initsiatiivil. Sama valitseja järgi sai Leopoldov nime. Linnaõigused anti Leopoldovile 1668. aastal.

Linnas asub 1855. aastal kindlusest ümberehitatud Leopoldovi vangla.

## Rahvastik

Slovakkia 2021. aasta rahvaloenduse andmetel oli Leopoldovi elanikest slovakke 95,49%, tšehhe 0,43% ja ungarlasi 0,23%. Rahvus oli teadmata 3,6%-l inimestest.

## Sõpruslinnad
* Kuřim, Tšehhi
* Fertőszentmiklós, Ungari

## Viited
Quernes

**Quernes** (lääneflaami: *Kernes*) on vald Põhja-Prantsusmaal Pas-de-Calais' departemangus.

Quernes asub 19 km Béthune'ist loodes ja 51 km Lille'ist läänes, teede D186e1 ja D186 ristumiskoha ümbruses.

## Vaatamisväärsused

* St. Omeri kirik, pärineb 18. sajandist.
* Iidse vesiveski jäänused.

## Vaata ka

* Pas-de-Calais' departemangu haldusüksuste loend

## Viited
Hurbanovo

**Hurbanovo** (kuni 1948. aastani **Stará Ďala**, ungari keeles *Ógyalla*, saksa keeles *Altdala*) on linn Slovakkias Nitra maakonnas Komárno ringkonnas. Hurbanovo asub Ungari piirist 15 km kaugusel.

Asulat on esmamainitud 1329. aastal.

Linna slovakikeelne nimi muudeti 1948. aastal Hurbanovoks slovaki kirjaniku, ajakirjaniku ja poliitiku Jozef Miloslav Hurbani (1817–1888) auks.

## Rahvastik

Slovakkia 2021. aasta rahvaloenduse andmetel oli Hurbanovo elanikest slovakke 50,62 %, ungarlasi 40,69%, mustlasi 2,4% ja tšehhe 0,37%.

Linnas asub pruulikoda Zlatý Bažant.

## Sõpruslinnad
* Lovran, Horvaatia
* Pápa, Ungari
* Žlutice, Tšehhi

## Viited
Lunar Gateway

**Lunar Gateway** on Kuu orbiidile plaanitav rahvusvaheline kosmosejaam.

Jaama arenduses osalevad NASA, Euroopa Kosmoseagentuur, JAXA ja Kanada Kosmoseagentuur. Plaanide kohaselt oleks Lunar Gateway esimene kosmosejaam Kuu orbiidil. 

Jaama plaanitakse kasutada vahepeatusena Kuule pinnale suunduvatel mehitatud ja mehitamata missioonidel ning erinevateks teadustöödeks. Lunar Gateways plaanitakse teha uurimistööd planetoloogias, astrofüüsikas, Maa vaatlemisel, heliofüüsikas ja kosmosebioloogias. Jaama ehitus on planeeritud 2020. aastatesse. Gatewayd pole plaanis püsivalt mehitada, kuid see saab olema mehitatud vähemalt korra aastas. Mehitamata oleku ajal on jaam kaugjuhtimisel.

## Viited
Sobrance

**Sobrance** (ungari keeles *Szobránc*, saksa keeles *Sobranz*) on linn Slovakkias Košice maakonnas, Sobrance ringkonna halduskeskus. Sobrance asub Ida-Slovakkia alamikul, Ukraina piirist 11 km kaugusel.

Sobrance on kõige idapoolsem Slovakkia linn.

Asulat on esmamainitud 1344. aastal.

## Rahvastik

Slovakkia 2021. aasta rahvaloenduse andmetel oli Sobrance elanikest slovakke 78,01%, mustlasi 16,82%, ukrainlasi 1,75%, tšehhe 0,51%, russiine 0,49% ja ungarlasi 0,29%. Rahvus oli teadmata 1,82%-l elanikest.

## Sõpruslinnad
* Cigánd, Ungari
* Lubaczów, Poola
* Peretšõn, Ukraina

## Viited
Nováky

**Nováky** (ungari keeles *Nyitranovák*, saksa keeles *Anfänger*) on linn Slovakkias Trenčíni maakonnas Prievidza ringkonnas. Nováky asub Nitra jõe ääres.

Asulat on esmamainitud 1113. aastal. Nováky sai linnaõigused 1961. aastal.

Nováky on üks Slovakkia pruunsöetootmise keskusi. Nováky lähedal Zemianske Kostoľany külas asub Nováky soojuselektrijaam.

## Rahvastik

## Viited
Ourton

**Ourton** (lääneflaami: *Orten*) on vald Põhja-Prantsusmaal Pas-de-Calais' departemangus.

Ourton asub u. 9,7 km Béthune'ist edelas ja 51 km Lille'ist edelas, teede D86e ja N41 ristumiskoha ümbruses.

## Vaatamisväärsused

* St. Vaasti kirik, pärineb 19. sajandist.
* 16. sajandi häärber.
* Iidse lossi jäänused.

## Vaata ka

* Pas-de-Calais' departemangu haldusüksuste loend

## Viited
Rebreuve-Ranchicourt

**Rebreuve-Ranchicourt** (pikardi: *Arbreuve-Ranchecourt*) on vald Põhja-Prantsusmaal Pas-de-Calais' departemangus.

Rebreuve-Ranchicourt asub u. 13 km Béthune'ist edelas ja 58 km Lille'ist edelas, teede D341 ja D57 ristumiskoha ümbruses. Vald loodi 1971. aastal, kui liideti endised vallad Rebreuve-sous-les-Monts ja Ranchicourt.

## Vaatamisväärsused

* Notre-Dame'i kirik, pärineb 19. sajandist.
* 18. sajandi häärber.
* St. Pierre'i kirik, pärineb 15. sajandist.
* 19. sajandi Ranchicourt'i loss koos vanema dovecote ja muude kõrvalhoonetega.

## Vaata ka

* Pas-de-Calais' departemangu haldusüksuste loend

## Viited
Suzanne Farrell

**Suzanne Farrell** (sündinud 16. augustil 1945 Cincinnatis) on ameerika balletipedagoog ja endine balletitantsija. 

Farrell lõpetas 1961. aastal School of American Ballet's. Aastatel 1961–1969 tantsis ta New York City Ballet's ja 1969–1975 Brüsselis Maurice Béjart'i trupis Ballet du XXe Siècle. 1975. aastal naasis ta New Yorki, et  töötada koreograaf George Balanchine'iga (koostöö kestis kuni viimase surmani 1983. aastal). 

Pärast lavakarjääri lõpetamist 1989. aastal, tegutses Farrell balletipedagoogina (sealhulgas New York City Ballet's). 2000. aastal asutas ta Washingtonis Kennedy Center's balletitrupi Suzanne Farrell Ballet, mis eksisteeris kuni 2017. aastani.

## Tunnustus
*2003 – National Medal of Arts
*2004 – Harvardi Ülikooli audoktor
*2005 – Kennedy Keskuse elutööauhind
*2016 – valiti Ameerika Filosoofiaseltsi liikmeks

## Välislingid
Rely

**Rely** on vald Põhja-Prantsusmaal Pas-de-Calais' departemangus.

Rely asub umbes 19 km Béthune'ist läänes ja 55 km Lille'ist edelas, teede D341 ja D90 ristumiskoha ümbruses. Valda läbib Autoroute A26.

## Ajalugu

Rely küla oli olemas juba galloromaani perioodil ja asus rooma tee ääres, mis ühendas Thérouanne'i, Arrasi ja Boulogne-sur-Meri. Paljudel sellel teel või selle lähedal asuvatel küladel on sama päritolu, nagu Blessy, Estrée-Blanche, Ligny-lès-Aire, Auchy-au-Bois ja Ferfay. Algselt väikesed Rooma jaamad, kuhu väed või konvoid tulid puhkama ja sööma oma reisidel Rooma, Arrasi, Thérouanne'i ja Boulogne'i vahel, arenesid need jaamad seejärel välja ja neist said tänapäeva külad. 

Laia ja sügava vallikraaviga ümbritsetud künkale ehitatud linnus oli pelgupaigaks normannide, flaami ja hispaania armee järjestikuste sissetungide ja rüüstamiste eest. Rely on sajandite jooksul jälginud muutliku Artois' piirkonna saatust:

* 863. aastal oli see Flandria osa;
* 1180. aastal sai sellest Prantsuse territoorium;
* 1226. aastal sai selle Robert I d'Artois, Louis VIII poeg;
* 1384. aastal kuulus see Burgundia Charles Südile;
* 1493. aastal läks see Habsburgidele;
* 1640. aastal vallutas Prantsusmaa Artois' tagasi, kuid vaid osa sellest läks Prantsusmaale, teine osa, kuhu kuulus Rely, jäi Flandriale;
* 1679. aastal läks kogu Artois lõpuks Prantsusmaale.

## Vaatamisväärsused

* St. Martini kirik, pärineb 16. sajandist.
* Feodaallinnuse vall ja kraav.

## Vaata ka

* Pas-de-Calais' departemangu haldusüksuste loend

## Viited
Käbik

**Käbik** (*Baeospora*) on šampinjonilaadsete seltsi heinikuliste sugukonda kuuluv seente perekond.

## Liike
**Baeospora myosura* – hiirkäbik
**[[Baeospora myriadophylla]]*

## Välislingid
*
Jorge Donn

**Jorge Raúl Itovich Donn** (25. veebruar 1947 Ciudad Jardín, Buenos Airese provints – 30. november 1992 Lausanne) oli Argentina päritolu balletitantsija. 

Donn õppis balletitantsijaks Buenos Aireses Teatro Colóni balletikoolis. 1963. aastal siirdus ta Brüsselisse, et astuda Maurice Béjart'i balletitruppi Ballet du XXe Siècle. Varsti edutati ta seal solistiks. Tema lavapartneriteks olid tuntud baleriinid, näiteks Suzanne Farrell, Maia Plissetskaja, Jekaterina Makarova ja Natalija Makarova.

Jorge Donn oli aastatel 1980–1987 Ballet du XXe Siècle kunstiline juht. Alates 1990. aastast töötas ta taas Béjart'iga, nüüd juba tema uues trupis Béjart Ballet Lausanne. 

Donn suri novembris 1992. 

## Mälestuse jäädvustamine
1997. aastal lavastas Béjart ühevaatuselise balleti "Le Presbytère... Ballet for Life" rokkansambli Queen ja Mozarti muusikaga. Lavastuse stsenograaf oli Gianni Versace. Ballett oli pühendatud kõigile neile, kes surid enne oma aega. Esmajärjekorras peeti silmas Queeni solisti Freddy Mercuryt ja Jorge Donni. Esietendus toimus jaanuaris 1997 Pariisis Théâtre national de Chaillot' laval.

## Välislingid
*
Marija Zankovetska

**Marija Zankovetska** (ukraina keeles Марія Заньковецька; 4. august 1854 – 4. oktoober 1934) oli Ukraina teatrinäitleja. Mõned allikad dateerivad tema sünniks 3. august 1860.

Tema lavanimi Zankovetska tulenes tema sünniküla nimest (tema sünninimi oli Marija Adasovska).

Zankovetska repertuaaris oli rohkem kui 30 rolli. Hääleliigilt oli ta metsosopran. Ta esitas ka ukraina rahvalaule.

## Elulugu
Zankovetska sündis vaesunud mõisniku ja aadliku Kostjantõn Adasovski ning Tšernihhivi linna elaniku (burgessi) Marija Nefedova peres Tšernihhivi kubermangus Nižõni maakonnas Zankõ linnas (praegune Nižõni rajoon). Tal oli palju õdesid-vendi. Zankovetska oli lõpetanud Tšernihhivi linna naisgümnaasiumi.

Aastal 1876 astus ta esmakordselt Nižõni teatri lavale. Tema tööalane karjäär algas 27. oktoobril 1882 Jelizavetgradi Linnateatris (Kropõvnõtskõi) Marko Kropõvnõtskõi juhtimisel. Tema esimene roll oli Natalka Kotljarevskõi näidendis "Natalka Poltavka". Hiljem osales Zankovetska kõige populaarsemates ja professionaalsemates Ukraina truppides: Marko Kropõvnõtskõi, Mõhhailo Starõtskõi, Mõkola Sadovskõi ja Panass Saksahanskõi.

Zankovetska oli Nižõnis alalise riigiteatri avamise aktivist. 1918. aastal organiseeris ta rahvateatri Ukraina trupp M. Zankovetska juhatusel, kus mängisid sellised näitlejad nagu Borõss Romanõtskõi, Andri Rotmõrov jt. Lavastati mitu näidendit, sealhulgas "Natalka Poltavka", "Hetman Dorošenko", "Aza Mustlane". Tunnustades tema lavateeneid, kiitis Ukraina hetman Pavlo Skoropadskõi juunis 1918 heaks ministrite nõukogus resolutsiooni Zankovetskale eluaegse riikliku pensioni määramise kohta.

1922. aastal tähistas Ukraina pidulikult Zankovetska karjääri 40. aastapäeva. Ta oli esimene inimene Ukrainas, kellele valitsus andis vabariigi rahvakunstniku kõrge aunimetuse.

Zankovetska suri 4. oktoobril 1934. Ta on maetud Kiievi Baikove kalmistule.

## Valitud teatrirollide nimekiri
* 1882 – Natalka ("Natalka Poltavka", Ivan Kotljarevskõi)
* 1882 – Halja ("Nazar Stodolja", Tarass Ševtšenko)
* 1882 – Tšvirkunka ("Musta mere meremehed", Mõhhailo Starõtskõi)
* 1883 – Olena ("Hlõtai ehk ämblik", Marko Kropõvnõtskõi)
* 1887 – Harõtõna ("Sorja neiu", Ivan Karpenko-Karõi)
* 1889 – Katrja ("Ei ole määratud", Mõhhailo Starõtskõi)
* 1891 – Aksjuša ("Mets", Aleksandr Ostrovski)
* 1892 – Aza ("Aza Mustlane", Mõhhailo Starõtskõi)
* Uljana Kvittšõna ("Pulmad Hontšarivkas")
* Yo ("Nadija kaotus", Herman Heijermans)

## Filmograafia
* 1909 – "Natalka"(Natalka Poltavka)
* 1923 – "Ema" (Ostap Bandura)

## Vaata ka
* Marija Zankovetska muuseum

## Välislingid
* 
* Zankovetska fotoarhiiv
* Leo Tolstoy asked Maria Zankovetska for a tissue. gazeta.ua. 04.08.2009
* Melpomene of the Ukrainian stage. Triumph and tragedy. To the 150th anniversary of the birthday of Maria Zankovetska. «Mirror Weekly». №&nbsp;31 (506) 7&nbsp;— 13 August 2004.
* Profile at hrono
* Profile
Peenike sinine joon

**"Peenike sinine joon"** on Rootsi draamasari Malmö politseinike rühma tööst ja igapäevaelust. Sarja on loonud Cilla Jackert ja tootnud Anagram SVT jaoks. 

Esimene hooaeg koosneb kümnest osast ja see esilinastus 17. jaanuaril 2021. Teine hooaeg esilinastus 18. septembril 2022. Sarja kolmanda hooaja esilinastus on kavandatud 2024. aasta septembris.

## Pealkiri
Pealkiri viitab politseisümboolikale, et politsei moodustab kitsa kaitseliini kuritegeliku maailma ja hästi käituvate kodanike vahel. Sümboolikat hakati USA-s kasutama 20. sajandi alguses ning sümbolina ja lipuna hakati seda tunduvalt kasutama 2010. aastate alguses. Sümbolit on kasutatud politseile toetuse näitamiseks, kuid Põhja-Ameerikas on see saanud parempoolse ja rassistliku varjundi. Seetõttu on paljudes Ameerika ja Kanada politseipiirkondades ametnikel keelatud kanda oma vormiriietusel ja varustusel sümboleid. Suurbritannia "The Institute of Race Relations" 2022. aasta raporti kohaselt on peenikest sinist joont hakatud ka Euroopas kasutama rassistliku sümbolina.

## Sisukokkuvõte
Sari leiab aset Malmös väljamõeldud keskkonnas ja räägib loo kuuest politseinikuna töötavast tegelasest. Jälgitakse nende igapäevaseid tegemisi nii tööl kui ka eraelus.

Telesaate autori sõnul esitab sari küsimusi nagu "Kuidas jääda terveks inimeseks, nähes nii palju raskusi ja nii palju kohutavaid asju?" ning "Kuidas saan olla lootusrikas inimene selles maailmas, kus me elame, koos nende probleemidega, mis meil on?" Sari näitab, kuidas peategelased erinevatel viisidel toime tulevad.

## Tootmine
Sarja kirjutas Cilla Jackert ja selle tootis Anagram Rootsi Televisioonile. Sarja idee tekkis, kui Jackert avastas kahe Stockholmis Södermalmil töötava politseiniku loodud Twitteri konto *@yb_sodermalm*. Kontol avaldatud postitused rääkisid igapäevastest juhtumitest politseitöö ajal. Produktsioonifirma Anagrami ettepanekul valiti võttepaigaks Malmö. Cilla Jackert tunnustas Malmöd, sest linn on kontsentreeritum, kus jõukate ja probleemirohkete elurajoonide vahel on lühikesed vahemaad. Lindistused toimusid Malmös 2019. aasta juunist kuni 2020. aasta jaanuarini. Sarja esimeses hooajas valiti rollidesse ka päris politseinikke, arste, sotsiaaltöötajaid ja õdesid.

## Näitlejad
* Amanda Jansson – Sara
* Oscar Töringe – Magnus
* Gizem Erdogan – Leah
* Per Lasson – Jesse
* Anna Sise – Faye
* Sandra Stojiljkovic – Danijela
* Robert Bengtsson – Olle (2. hooaeg)
* Mustafa al-Mashhadani – Khalid (2. hooaeg)
* Johannes Lindkvist – Osmond (2. hooaeg)
* Malou Marnfeldt – Fanny (2. hooaeg)

### Kõrvalosades
* Athena Benér – Siri
* Jurek Sawka – Jurek (1. hooaeg)
* Alan Beqiri – Nami (1. hooaeg)
* Rolf Lydahl – Gert
* Irma Jämhammar – Dragana Pavic (1. hooaeg)
* Joy M'Batha – Niki
* Majken Andersson – Alice
* Klas Karterud –Barry
* Anna Persson – Malin (1. hooaeg)
* Sasha Jespersen – Molly
* Björn Elgerd – Tobias (1. hooaeg)
* Anders Aldgård – Björn
* Anja Lek Paulsson – Mari
* Tove Granditsky – Ann-Sofie
* Hannes Fohlin – Ruben
* Erik Ahrnbom – Carl Jöner
* Andrea Edwards – Susanna (2. hooaeg)
* Sanna Ekman – Katrin Hatt (2. hooaeg)
* Inna Syzonenko – Milena (2. hooaeg)

## Viited
Jens Lurås Oftebro

**Jens Christian Lurås Oftebro** (sündinud 21. juulil 2000) on Norra kahevõistleja.

2017. aasta juunioride maailmameistrivõistlustel võistles ta kolmel alal, saavutades individuaalselt 17. ja võistkondlikus arvestuses 6. koha. 2018. aasta juunioride maailmameistrivõistlustel saavutas ta 5 kilomeetris 10. koha ja võitis teatevõistluses pronksmedali.

Ta tegi kontinentaalkarikasarja debüüdi 2017. aasta jaanuaris Høydalsmos ja saavutas oma esimese poodiumikoha 2018. aasta jaanuaris Renas. 2019. aastal võitis ta Klingenthalis kaks osavõistlust. Maailma karikasarja debüüdi tegi ta 2018. aasta märtsis Holmenkollenis, lõpetades 27. kohal.

2019. aasta juunioride MM-il võitis ta lisaks võistkondlikule hõbemedalile individuaalselt sprindis pronksmedali. Seejärel saavutas ta 2018/2019 hooaja lõpetuseks Holmenkollenis maailma karikasarja etapil kuuenda koha.

2019/2020 hooaega alustas ta kolme kolmanda kohaga Rukal ja tuli Ruka minituuril võistlustel teiseks, mille võitis tema kaasmaalane Jarl Magnus Riiber. Sel talvel oli ta veel kolmel korral poodiumil, üldarvestuses oli ta hooaja lõpus neljandal kohal.

2020/2021 hooaja esimesel MK-etapil Rukal võitis ta 29. novembril kolmanda võistluse.

Ta kuulub spordiklubisse IL Jardar1. Ta on Einar Lurås Oftebro noorem vend.

## Saavutused
### [[Kahevõistluse maailmakarikavõistlused|Maailma karikasarjas]]
Jens Lurås Oftebro on osalenud 80 maailma karikasarja etapil (seisuga 10. aprill 2023) ja jõudnud poodiumile 24 korral, millest 4 korral kõige kõrgemale astmele.

#### Maailma karikasarja etapivõidud

## Välislingid
* Jens Lurås Oftebro FIS-i lehel
The Byrds

**The Byrds** oli USA folkroki ansambel, mis asutati 1964. aastal Los Angeleses.

Asutajaliikmed olid kitarristid ja lauljad Roger McGuinn, David Crosby ja Gene Clark, basskitarrist Chris Hillman ja trummar Michael Clarke.

1965. aastal ilmunud albumi "Mr. Tambourine Man" nimilugu on Bob Dylani kirjutatud "Mr. Tambourine Man", milles ansambel segas edukalt folkmuusikat rokkmuusikaga. Albumiga kujunes The Byrds üheks folkroki pioneeriks. "Mr. Tambourine Man" sai ansambli läbilöögilooks tõustes nii USA kui Briti edetabelites esikohale.

1967. aastal lahkus ansamblist David Crosby ning asutas ansambli "Crosby, Stills, Nash & Young". The Byrds läks laiali 1973. aastal.

1991. aastal lisati ansambel Rock'n'rolli Kuulsuste Halli.

## Diskograafia
**Mr. Tambourine Man, 1965*
**Turn! Turn! Turn!, 1965*
**Fifth Dimension, 1966*
**Younger Than Yesterday, 1967*
**The Notorious Byrd Brothers, 1968*
**Sweetheart of the Rodeo, 1968*
**Dr. Byrds & Mr. Hyde, 1969*
**Ballad of Easy Rider, 1969*
**Untitled, 1970*
**Byrdmaniax, 1971*
**Farther Along, 1971*
**Byrds, 1973*

## Välislingid

*http://www.thebyrds.com/
Päikesetsükkel

**Päikesetsükkel**, ka **päikese magnetilise aktiivsuse tsükkel** või **päikeselaikude tsükkel**, on ligi 11 aastat kestev, enam-vähem ühtlase rütmi järgi kulgev muutuste järgnevus Päikese aktiivsuses, mida hinnatakse päikeselaikude hulga järgi Päikese pinnal. 

Päikesetsükli jooksul toimuvad muutused nii päikesekiirguse tasemes, päikese laikude hulgas (hindamisel kasutatakse Wolfi arvu) ja suuruses kui ka filamentide, loidete ja krooniaukude esinemise sageduses, kõik need nähtused esinevad sünkroonses vaheldumises, liikudes miinimumaktiivsusega perioodist maksimumaktiivsuse perioodi ja jälle tagasi.

## Päikese magnetvälja pöördumine

Päikese magnetväli pöördub iga tsükli käigus täielikult ümber, pöördumine toimub hetkel, mil päikesetsükkel on oma maksimumi lähedal. Kahe tsükli järel jõuab Päikese magnetväli tagasi oma algsesse seisundisse, olles lõpetanud **Hale'i tsüklina** tuntud protsessi.

## Tsüklite vaatlemine
Tsükleid on vaadeldud läbi sajandite, jälgides muutusi Päikese välimuses ja seostades neid virmaliste tekkega, kuid kindla definitsiooni sai Päikese aktiivsustsükkel aastal 1843. Tsükleid loendatakse aastast 1755.

## 25. päikesetsükkel
25. päikesetsükkel algas aastal 2019. Ehkki varasemad ennustused oletasid, et 25. tsükkel tuleb jahedam kui eelmised, osutus tsükkel oodatust aktiivsemaks. 25. päikesetsükli aktiivsuse maksimumi ennustatakse 2024. aasta lõpuks või 2025. aasta keskpaigaks.

## Viited

## Välislingid
* Spaceweatherlive.com – reaalajas info Päikese aktiivsuse kohta, jpm
* NOAA kosmoseilma veebisait
* NASA koduleht
Ben Ferencz

** Benjamin Berell Ferencz** (11. märts 1920 Csolt – 7. aprill 2023 Boynton Beach, Florida) oli Ungari juudi päritolu Ameerika Ühendriikide jurist.

## Isiklikku
Ferencz abiellus 1946. aastal New Yorgis noorusaja kallima Gertrude Friediga, oli 73 aastat harmoonilises abielus (kuni Gertrude surmani 2019. aastal) ja kasvatas koos kaasaga üles neli last.

## Viited

## Teoseid
* *Parting Words* (kõvaköiteline), Benjamin Ferencz, Published by Little, Brown Book Group, London, 2020; 
* Ferencz, B.: "The 'Immoral' Killing of the Iranian General", New York Times Letter to Editor, 16. jaanuar 2020.
* Ferencz, B.: "Kriegsverbrechen, Restitution, Prävention. Aus dem Vorlass von Benjamin B. Ferencz", ed. by Constantin Goschler, Marcus Böick, Julia Reus, Göttingen 2019 (dokumendikogu, vaba juurdepääs).
* Ferencz, B.: *Mémoires de Ben, procureur à Nuremberg et avocat de la paix mondiale*, (autobiograafia), Michalon, Paris, 2012. 
* Ferencz, B.: *New Legal Foundations for Global Survival: Security Through the Security Council*, Oceana 1994; .
* Ferencz, B.: Keyes, K. Jr.: *[[PlanetHood|Planethood: The Key to Your Future]]*, Vision Books 1988. Uustrükk 1991; .
* Ferencz, B.: *A Common Sense Guide to World Peace*, Oceana 1985. 
* Ferencz, B.: *Enforcing International Law: A Way to World Peace*, Oceana 1983. 
* Ferencz, B.: *Less Than Slaves: Jewish Forced Labor and the Quest for Compensation*, Harvard 1979. Uustrükk 2002, Indiana University Press & USHMM; .
* Ferencz, B.: *An International Criminal Court: A Step Toward World Peace*, Oceana 1980. .
* Ferencz, B.: *Defining International Aggression: The Search for World Peace*, Oceana 1975. .

## Välislingid
* 
* The Last Living Nuremberg Prosecutor: Ben Ferencz 75 Years Later. United States Holocaust Memorial Museum, 2021 (inglise keeles, subtiitritega; video, 51:56)
* Christy Cooney. Ben Ferencz: Last surviving Nuremberg prosecutor dies, aged 103 [Ben Ferencz: viimane elusolev Nürnbergi prokurör suri 103-aastaselt]. BBC News, 9. aprill 2023
* Benjamin Ferencz obituary. [Benjamin Ferenczi nekroloog]. The Times, 10. aprill 2023
* Ben Ferencz - Prosecutor at the Nuremberg Nazi Trials. HARDtalk, 15. aprill 2023 (2017. aastal esmaeetris olnud intervjuu kordus; video, 24 minutit)
Eesti Teatriliidu eriauhind

**Eesti Teatriliidu eriauhind** on üks Eesti teatri aastaauhindadest.

Auhinnaga kaasneb klaasikunstnik Ivo Lille loodud Theodori silm (rahastab Eesti Vabariigi Kultuuriministeerium) ja stipendium, mida rahastab Eesti Kultuurkapitali näitekunsti sihtkapital.

## Laureaadid

## Viited
Manoeli teater

**Manoeli teater** (malta keeles *It-Teatru Manoel*) on teatri- ja kontserdimaja Malta pealinnas Vallettas. See on Malta Filharmooniaorkestri (Orkestra Filarmonika Nazzjonali) koduteater.

Manoeli teater asub aadressil *Triq it-Teatru l-Antik*.

Teater kannab Malta ordu suurmeistri António Manoel de Vilhena nime, kelle tellimusel ja rahastamisel 1731. aastal nn avaliku teatri ehitust alustati. Kuni 1873. aastani kandis teater nime *Teatro Pubblico* ja *Teatro Reale*.

Teater valmis kümne kuuga ja see avati 19. jaanuaril 1732 Scipione Maffei tragöödiaga "Merope". Mõne allika andmetel toimus teatri avamine 9. jaanuaril 1732.

Manoeli teater on üks Euroopa vanemaid järjepidevalt tegutsenud teatreid.

## Viited

## Välislingid

*Koduleht
Gertrude Vakar

**Gertrude Flora Vakar** (sündinud Gertrude Clafton, 1904 Tallinn – 1973) oli tõlkija.

Ta oli peamisi Lev Võgotski tööde tõlkijaid vene keelest inglise keelde.

## Tõlkeid
*Vygotsky, L. S. 1962. *Thought and Language*. Edited and translated by Eugenia Hanfmann and Gertrude Vakar. New York: MIT Press.
National Medal of Arts

**National Medal of Arts** (inglise keelest 'riiklik kunstimedal') on Ameerika Ühendriikide teenetemärk väljapaistva panuse eest kunstivaldkonnas. 

Autasu asutas 1984. aastal Ameerika Ühendriikide Kongress.

Teenetemärke annab kätte Ameerika Ühendriikide president valitsuse nimel.

## Autasu afroameeriklaste organisatsioonile
2021. aasta eest (kätteandmise tseremoonia toimus koroonapandeemia tõttu alles märtsis 2023) määrati autasu teiste seas ka ühiskondlikule organisatsioonile International Association of Blacks in Dance Aafrika diasporaa tantsu säilitamise ja propageerimise eest, millega rikastatakse Ameerika tantsukultuuri.

## Autasustamine enne 1984. aastat
1983. aastal, enne riikliku kunstimedali ametlikku asutamist, andis president Ronald Reagan kätte 13 medalit kunstivaldkonnas silma paistnud persoonile. Autasustatute seas olid näiteks luuletaja Czesław Miłosz, kunstnik Frank Stella ja arhitekt Philip Johnson.

## Medali saanud (alates 1985. aastast)

*Georgia O'Keeffe (1985)
*Leontyne Price (1985)
*Frank Capra (1986)
*Aaron Copland (1986)
*Willem de Kooning (1986)
*Ella Fitzgerald (1987)
*Saul Bellow (1988)
*Helen Hayes (1988)
*Dizzy Gillespie (1989)
*Vladimir Horowitz (1989)
*Czesław Miłosz (1989)
*Robert Motherwell (1989)
*John Updike (1989)
*George Abbott (1990)
*Jasper Johns (1990)
*BB King (1990)
*AT&T (1992)
*James Earl Jones (1992)
*Ray Charles (1993)
*Arthur Miller (1993)
*Billy Wilder (1993)
*Harry Belafonte (1993)
*Gene Kelly (1994)
*Pete Seeger (1994)
*Roy Lichtenstein (1995)
*Bill Monroe (1995)
*Edward Albee (1995)

*Robert Redford (1996)
*Maurice Sendak (1996)
*Stephen Sondheim (1996)
*Louise Bourgeois (1997)
*Angela Lansbury (1997)
*James Levine (1997)
*Fats Domino (1998)
*Frank Gehry (1998)
*Philip Roth (1998)
*Aretha Franklin (1999)
*Maya Angelou (2000)
*Eddy Arnold (2000)
*Mihhail Barõšnikov (2000)
*Claes Oldenburg (2000)
*Itzhak Perlman (2000)
*Barbra Streisand (2000)
*Johnny Cash (2001)
*Kirk Douglas (2001)
*Helen Frankenthaler (2001)
*Yo-Yo Ma (2001)
*Mike Nichols (2001)
*Uta Hagen (2002)
*George Jones (2002)
*Ray Bradbury (2004)
*Wynton Marsalis (2005)
*Dolly Parton (2005)

*Les Paul (2007)
*Andrew Wyeth (2007)
*Olivia de Havilland (2008)
*Bob Dylan (2009)
*Clint Eastwood (2009)
*Frank Stella (2009)
*John Williams (2009)
*School of American Ballet (2009)
*Harper Lee (2010)
*Meryl Streep (2010)
*Al Pacino (2011)
*Tony Kushner (2012)
*George Lucas (2012)
*Brooklyn Academy of Music (2013)
*Sally Field (2014)
*Stephen King (2014)
*Mel Brooks (2015)
*Morgan Freeman (2015)
*Philip Glass (2015)
*Jon Voight (2019)
*Toby Keith (2020)
*Nick Ut (2020)
*Bruce Springsteen (2021)
*Julia Louis-Dreyfus (2021)
*Vera Wang (2021)
*The Billie Holiday Theatre (2021)

## Autasust keeldumine
Teenetemärgi vastuvõtmisest on keeldunud dirigent Leonard Bernstein 1989. aastal ja luuletaja Adrienne Rich 1977. aastal.

## Vaata ka
*National Medal of Science
*National Medal of Technology and Innovation

## Viited

## Välislingid
Vjatšeslav Kobrin

**Vjatšeslav "Slavka" Kobrin** (11. aprill 1958, Tšerepovets, Venemaa – 23. aprill 2016, Costa Rica) oli vene kitarrist ja laulukirjutaja. Ta sai tuntuks ansamblites Magnetic Band (1983–1984) ja Ultima Thule (1986–1990)

Kobrin sündis Venemaal Tšerepovetsis muusikute peres. Tema isa oli filharmoonia direktor ja ema koormeister. Muusikakoolis õppis Kobrin flööti. 1979. aastal asutas Kobrin Tšerepovetsis rokkbändi Rok-Sentyabr.

## Välislingid
* Suri kitarrist Vjatšeslav 'Slavka' Kobrin
Ruka

**Ruka** on 490 meetri kõrgune mägi ja suusakuurort Kuusamos Soomes. Peale mäesuusaalade on seal üle 500 km murdmaasuusarada. Saab rentida mootorsaane, millega sõita piirkonna kokku 600 km mootorsaanimarsruutidel (millest 100 km on safarikorraldajate eramarsruudid). Ruka on ka Karhunkierrose (Kirde-Soomes Sallast Kuusamosse kulgev matkarada) matkaraja lõunapoolne ots. Kokku on Ruka ja Kuusamo piirkonna radu: 160 km matkaradu, 605 km rattamarsruute, 350 km klassifitseeritud aerutamismarsruute (sealhulgas 1.–4. aerutamisklass) ja 100 km paadimarsruute.

1954. aasta talvel avati esimene nõlv, mis nüüd kannab nime Eturinne. Praegune nõlvade arv on 29, mida juhitakse 20 suusatõstukiga. Peaaegu 90 lumepkahurit ja 5 hooldajat teevad tõhusat lumevalmistamist kõigil nõlvadel.

Rukast on saanud mitmekesine turismikeskus, mille aastaringne kasutus kasvab. Talvel toimuvad näiteks põhjaalade suusatamise MK-sarja etapid murdmaasuusatamises, kahevõistluses ja suusahüpetes FIS-i põhja suusaalade hooaeg algab igal aastal Rukal (Nordic Opening). Iga-aastased üleriigilised võistlused toimuvad ka mäesuusatamises ja freestyle-suusatamises ning nendel spordialadel on peetud rahvusvahelisi võistlusi.

Rukal on üks pikemaid suusahooaegu Euroopas, mis algab tavaliselt oktoobris ja lõpeb juunis. Põhihooajal on suusaliftid avatud iga päev 9.30-19. Öösuusatamine toimub ka reedeti kella 19–23 (tavaliselt detsembrist aprilli keskpaigani).

## Välislingid

*Ruka-Kuusamo koduleht
Maksatihha

**Maksatihha** (vene *Максатиха*) on alev Venemaal Tveri oblastis, Maksatihha rajooni keskus. Asub Mologa jõe ääres, 117 km Tverist põhja pool.

Maksatihhat on esmamainitud 1545. aastal. 1928 sai aleviks.

Alevis on 1870. aastast raudteejaam Rõbinski-Bologoje-Pihkva liinil.

2021. aastal oli alevis 7620 elanikku.
Forsüütia

**Forsüütia** (*Forsythia*) on taimeperekond õlipuuliste sugukonnast.

Perekonda kuulub umbes 11 liiki, millest suurem osa on levinud Ida-Aasias, kuid pärismaisena esineb üks liik Kagu-Aasias.

Eestis selle perekonna liike pärismaisena ei kasva, kuid parkides ja aedades leidub varakevadel õitsevaid kollaste õitega põõsaid, kultivare rühmast *Forsythia x intermedia* (värdforsüütia), vahel ka teisi liike. 

Perekond on saanud nime šoti botaaniku William Forsythi järgi.

## Liike
* *Forsythia europaea* – euroopa forsüütia
**Forsythia giraldiana* – hiina forsüütia
**Forsythia × intermedia* – värdforsüütia ehk vahelmine forsüütia
**Forsythia japonica* – jaapani forsüütia
**Forsythia mandschurica* – mandžuuria forsüütia
**Forsythia ovata* – korea forsüütia ehk munajas forsüütia
**Forsythia suspensa* – looklev forsüütia
**Forsythia viridissima* – roheline forsüütia
TINA (programm)

**TINA** (inglise keeles *Toolkit for Interactive Network Analysis*, lühend TINA) on arvutiprogramm, mis hõlmab vooluringide skemaatilist disainimist, analoogsete ja digitaalsete vooluringide simuleerimist, PCB disainimist ning muid elektroonika disainimise ja simuleerimise vahendeid.

## Ajalugu
TINA on loodud ja arendatud Ungari ettevõtte DesignSoft poolt. Esimene versioon valmis Windowsi platvormi kasutajatele 1993. aastal, see oli TINA 4.0 analoog-, digitaal- ja segaahelate jaoks. TINA 9.0 sisaldab mikrokontrolleri (MCU) simulatsiooni, RF võrgu analüüsi, optimeerimist ja trükkplaadi disainimist. TINA kümnes versioon ilmus aastal 2013 ja üheteistkümnes versioon aastal 2016. Alates 2004. aastast on TINA-TI, mille tootis DesignSoft spetsiaalselt ettevõttele Texas Instruments, saadaval tasuta, aga on ka olemas litsentseeritud versioon integraallülituste ja rakenduste toetamiseks.

## Versioonid
TINA programmi on võimalik soetada mitmes versioonis, mis kõik erinevad üksteisest funktsioonide hulga poolest: 

# TINA tööstuslik versioon ehk täisversioon.
# TINA võrguversioon, mis on mõeldud korporatsioonidele ja haridusasutustele.
# TINA hariduslik versioon, mis on kitsendustega tööstuslik versioon.
# TINA klassikaline versioon, millel on veel rohkem kitsendusi kui hariduslikul versioonil.
# TINA õpilase, lihtne ja lihtne pluss versioon, millel on veel rohkem kitsendusi kui klassikalisel versioonil.

Täpsemad kitsendused on leitavad TINA kasutujuhendist.

## Viited
Richebourg (Pas-de-Calais)

**Richebourg** (pikardi: *Ricquebourq*) on vald Põhja-Prantsusmaal Pas-de-Calais' departemangus.

## Vaata ka

* Pas-de-Calais' departemangu haldusüksuste loend

## Viited
Robecq

**Robecq** (hollandi: *Robeke*) on vald Põhja-Prantsusmaal Pas-de-Calais' departemangus.

Robecq asub u. 11 km Béthune'ist loodes ja 50 km Lille'ist edelas. Läbi valla voolavad *Canal d’Aire* ning Clarence'i ja Busnes'i jõed.

## Vaatamisväärsused

* St. Maurice'i kirik, pärineb 14. sajandist.
* 18. sajandi L’Abiette'i taluhoone.
* Sõjamälestusmärk.
* Sõjakalmistu.

## Vaata ka

* Robecqi isandad
* Pas-de-Calais' departemangu haldusüksuste loend

## Viited
Renata Lukk

**Renata Lukk** (sündinud 10. juunil 1994 Haapsalus) on Eesti poliitik, aastatel 2024–2025 Tallinna Kristiine linnaosa vanem.  

## Haridus
2016. aastal lõpetas Lukk Tartu Ülikooli inglise keele ja kirjanduse alal bakalaureuseõppes ning 2018. aastal Euroopa keelte ja kultuuride erialal magistriõppes. Tema magistritöö käsitles stereotüüpseid õpetajakaraktereid kirjanduses. 2021. aastal lõpetas ta Tallinna Ülikooli Haapsalu Kolledži rakendusinformaatika bakalaureuseõppes; bakalaureusetöös töötas ta välja eesti-leedu keeleõppe vestmiku mobiilirakenduse prototüübi.

2021. aastal omandas Lukk õpetaja 7. taseme kutse (digipedagoogika rakendamise lisaerialaga).

## Töö ja ühiskondlik tegevus

Aastatel 2018–2021 töötas ta Läänemaa Ühisgümnaasiumis inglise keele õpetajana ning Haapsalu Kutsehariduskeskuses täiskasvanud loodusgiidide inglise keele õpetajana.

Aastatel 2021–2023 töötas ta Sisekaitseakadeemias välisrahastusega projektide koordinaatorina. 

Alates 2015. aastast on ta osalenud rohkem kui kümnel Erasmus+ rahastusega noortevahetusel ja rahvusvahelisel koolitusel, sealhulgas koolitajana.  

## Poliitiline tegevus
Renata Lukk oli erakonna Eesti 200 liige 29. november 2021 kuni 12. veebruar 2026. Erakonna noorteorganisatsiooniga Noor Eesti 200 liitus ta 2022. aasta juunis. 
19. novembril 2022 valiti Lukk Noor Eesti 200 üldkogul noorteorganisatsiooni juhiks.  Selles rollis oli ta kuni 23. augustini 2023. 

Ta kandideeris 2023. aasta valimistel Riigikokku valimisringkonnas 12 (Pärnumaa), kogus 291 häält ning ei osutunud valituks. Ta oli samas ringkonnas ka erakonna kampaaniajuht ning esindas piirkonna nimekirjas noorte häält.  

Alates 2023. aasta maist kuni 2024. aasta maini oli ta välisminister Margus Tsahkna nõunik ning alates 2023. aasta juunist 2024. aasta veebruarini Eesti 200 Tallinna piirkonna juhatuse liige.

30. aprillil 2024 nimetas Jevgeni Ossinovski juhitud Tallinna linnavalitsus ta Kristiine linnaosa vanemaks. Lukk oli esimene linnaosa vanem Ossinovski juhitud linnavalitsuses, kelle algatusel lõpetati linnaosas venekeelse linnaosalehe ilmumine. Linnaosa vanemana algatas ta Kristiines uusi üritusi ning mitmekesistas linnaosa kultuuri- ja treeninguprogrammi. Lisaks jätkusid tema käe all mitmed olulised investeeringuprojektid nagu Tallinna Huvikeskuse Kullo uue hoone ehitus ning linnaruumiprojektid. Lukk seisis ka linnaosa parkide ja rohealade mitmekesisema kasutuse eest. 

Ta kandideeris 2025. aasta kohaliku omavalitsuse volikogude valimistel Kristiine linnaosas, kogus 372 häält ning ei osutunud valituks.

18. veebruaril 2026 astus ta Sotsiaaldemokraatlik Erakond liikmeks. 

### Põhiteemad poliitikas

Renata Luki teemad poliitikas on haridus, isikuvabadused, vaimne tervis, julgeolek ja välissuhted. Ta on korduvalt meedias võtnud sõna nii naiste õiguste, vaimse tervise kui ka seksuaalse väärkohtlemise teemadel.

## Viited
Rombly

**Rombly** on vald Põhja-Prantsusmaal Pas-de-Calais' departemangus.

Rombly asub u. 18 km Béthune'ist loodes ja 50 km Lille'ist läänes, maantee D186 ääres.

## Vaatamisväärsused

* 14. sajandi linnuse donžooni jäänused.

## Vaata ka

* Pas-de-Calais' departemangu haldusüksuste loend

## Viited
Ruitz

**Ruitz** on vald Põhja-Prantsusmaal Pas-de-Calais' departemangus.

Trompetist Alexis Demailly sündis Ruitzis 1980. aastal.

Ruitz asub u. 8 km Béthune'ist edelas ja 58 km Lille'ist edelas, teede D72 ja D86e ristumiskoha ümbruses.

## Vaatamisväärsused

* St. Maurice'i kirik, pärineb 13. sajandist.
* 18. sajandi loss.

## Vaata ka

* Pas-de-Calais' departemangu haldusüksuste loend

## Viited
Kõnnitavus

**Kõnnitavuseks** nimetatakse linnaplaneerimises linnapiirkonna sobivust jalgsi liikumiseks. 

Kõnnitavas linnaruumis on inimestel võimalik liikuda jalgsi hõlpsasti ja ohutult sihtpunkti ning kõnnitav linnaruum on mugav elamiseks, ostlemiseks või lihtsalt vaba aja veetmiseks. Kõnnitavuse hindamisel on olulised tegurid lühikesed vahemaad ja avaliku ruumi olemasolu kas parkide või kogunemiskohtade näol, mis annavad inimesele põhjuse jalgsi linnas ringi liikuda. Oluline on ka pilkupüüdev arhitektuur ja jalakäijakeskne tänavadisain, mis muudab liikumise huvitavaks, turvaliseks ja mugavaks.

## Kõnnitavuse mõõtmine

Kõnnitavuse mõõtmiseks on eri võimalusi. Üks mõõtmise viise on kõnnitavuse indeks (ingl *walkability index*), millel on viis indikaatorit:  

# elamutihedus (ingl *residential density*) näitab elamute arvu piirkonnas. Suurema väärtusega piirkonnas elab rohkem inimesi;
# maakasutuse varieeruvus (ingl *land use mix*) hindab maakasutuse viise. Suurem väärtus näitab maa ühtlasemat jaotumist eri maakasutusliikide vahel (elamu-, äri-, meelelahutus- ja büroohooned);
# kõnniteede sidusus (ingl *sidewalk completeness)* näitab, kui palju on ühendatud kõnniteid kindlaks määratud alal. Kõnniteede sidusust mõõdetakse ristmike arvuga. Suurem väärtus näitab paremat sidusust, mis võimaldab olemasolevaid tänavaid kasutada ühest punktist teise liikumiseks;
# kommertspinna koefitsient (ingl *retail floor area ratio*) hindab ärieesmärgil kasutatava ala suurust. Koefitsient arvutatakse hoone ruumala ja esimese korruse pinna suhte kaudu. Suurem väärtus näitab, et piirkonnas asub rohkem ettevõtteid, restorane, kauplusi ja teisi ärieesmärgil kasutatavaid pindasid, mis tähendab, et inimesel on sihtkohti, kuhu jalutada.

Andres Sevtšuk uurib, kas kõnnitavust on võimalik hinnata ka tehisintellekti abil.

Suure kõnnitavusnäitajaga linnades on täheldatud linnakodanike paremat tervist, vähenenud õhusaastet ja väiksemat ökoloogilist jalajälge. Inimene, kes elab kõnnitavas linnaruumis, on tõenäoliselt kehaliselt aktiivsem ja kasutab vähem liiklusvahendeid. Kõnnitav infrastruktuur võtab enda alla vähem ruumi ja on ehitatud tihedamalt kui autokeskne linnaruum.

## Viited
Ukraina kilp

Geoloogias on **Ukraina kilp** ehk **Ukraina kristallmassiiv** Ida-Euroopa platvormi edelaosas asuv kilp. Ukraina kilp ja Voroneži massiiv koosnevad edelas ja idas 3,2–3,8 Ga arheilisest maakoorest ning 2,3–2,1 Ga varaproterosoikumi orogeensetest vöönditest. Ukraina kilp on u 1000 km pikk ja kuni 250 km lai.

## Välislingid
* Ukraina kristalne kilp Suures Nõukogude Entsüklopeedias
Sigulda bobi- ja kelgurada

**Sigulda bobi- ja kelgurada** on Lätis Siguldas asuv bobi- ja kelgurada.

## Kirjeldus
Rajal on 16 kurvi, selle pikkus on 1200 + 220 m. Meeste võistlusraja pikkus on 1200 m, naistel 1000 m. Meeste võistlustel saavutatavad kiirused on kuni 120 km/h. Rada kasutavad treeninguteks ning nii riigisisesteks kui ka rahvusvahelisteks võistlusteks nii bobi- kui kelgusõitjad (sealhulgas skeletonisõitjad).

## Ajalugu
1887. aastal rajati vürst Nikolai Kropotkini toetusel Siguldasse Baltikumi esimene kelgurada. Siguldat kuurordiks arendada soovinud Kropotkin sai idee arvatavasti Šveitsist Sankt Moritzist, kus ühe hotelli juurde oli külalistele meelelahutuseks jääst kelgurada tehtud. Kropotkin reklaamiski Siguldat kui Liivimaa Šveitsi. Kropotkini mõisa maale ehitatud jääst kelgurada oli ühe kurviga ja alla kilomeetri pikk. 1913. aastal ehitati Siguldasse 900 m pikkune bobirada. See hävis Esimese maailmasõja alguses.

1980. aastal otsustati Lätis teiste olemasolevate radade kõrvale teha betoonist kelgurada ja selle asukohaks valiti Sigulda. Raja projekteerisid spetsialistid Saksa Demokraatlikust Vabariigist, selle kulgemistee kujundamisel võeti arvesse kelgusõidutreener Valdis Tiliksi ideid. Ehitustööd viis läbi Jugoslaavia ettevõte Graming. Rada valmis 1986. aastal. Läti taasiseseisvumise järel hakkas trassi haldamisega tegelema osaühing Bobsleja un kamaniņu trase "Sigulda". 2009. aastal ehitati Sigulda bobi- ja kelguraja juurde kelkude, bobide ja skeletonide jaoks tänapäevane stardiestakaad. 2022. aastal liideti trassi haldav ühing suurema osaühinguga Latvijas Nacionālais sporta centrs.

Sigulda bobi- ja kelgurajale on taotletud õigust viia läbi olümpiamängude rennispordialasid (kelgutamine, bobisõit ja skeleton). Läti taotles koos Rootsiga Stockholmile 2026. aasta taliolümpiamängude korraldusõigust ja kuna Rootsis sobivat rada pole, oleksid rennialad toimunud Siguldas. Stockholm siiski valituks ei osutunud. 2023. aastal hakati Lätis aga uurima võimalust samasugune taotlus teha 2030. aasta olümpiamängude korraldusõiguse saamiseks.


Bobsleigh in Sigulda (3147459350).jpg|Stardiala
Sigulda rudens 2014 (6) (15502693476).jpg|Raja keskosa
Bobsleigh in Sigulda (3147457124).jpg|Raja lõpuosa
Jiří Maruška v K15.JPG|Kelgutaja rennis laskumas


## Viited
Girona FC

**Girona Futbol Club, [[Sociedad Anónima Deportiva|S.A.D.]]** on Hispaania jalgpalliklubi, mis tegutseb Kataloonias Gironas. See mängib Hispaania jalgpalli kõrgliigas La Liga.

Klubi on asutatud 23. juulil 1930. Hooajal 1934/35 mängis Girona esmakordselt Hispaania esiliigas. Hispaania kõrgliigasse kindlustati pääs esimest korda alles 2017. aastal, mil Hispaania esiliigas saadi teine koht. Vahepealsetel aastatel mängiti Hispaania tugevuselt 2.–5. liiga vahel. Esimesel hooajal Hispaania kõrgliigas (2017/18) saavutas Girona 10. koha. Järgmisel hooajal langeti liigast välja. Hispaania kõrgliigasse tõusti tagasi 2022. aastal.

2017. aasta augustis ostis 44,3% klubist City Football Group.

Klubi kodustaadion on Estadi Montilivi, mis mahutab 11 810 pealtvaatajat. See on olnud klubi kodustaadion alates 1970. aastast.

Girona jalgpalliklubi on tuntud seotuse poolest Katalaani rahvuslusega. 

## Praegune koosseis
*Seisuga 4. veebruar 2023*

## Saavutused
*Segunda Division B
****Võidud** (1): 2007–08
*Tercera Division
****Võidud** (5): 1933–34, 1947–48, 1954–55, 1988–89, 2005–06
*Supercopa de Catalunya
****Võidud** (1): 2019

## Viited

## Välislingid
* Ametlik koduleht